ร้านนี้น้องๆที่บ้านย่าแนะนำมาอีกแล้วบอกว่าเป็นก๋วยเตี๋ยวหมูที่อร่อยไม่ต้องปรุงแต่งอะไรเลย 
ตามมาชิมตามคำแนะนำ 
สั่งเป็นก๋วยเตี๋ยวต้มยำเผ็ดน้อยเพราะเห็นตรงป้ายบอกว่าพริกที่นี่เผ็ดมากถ้าสั่งต้มยำไม่ชอบทานเผ็ดกรุณาให้บอก เราไม่ทานเผ็ดเราก็เลยบอกไปว่าขอเผ็ดน้อยหน่อย
รสชาติต้มยำอร่อยแทบไม่ได้ปรุงอะไรเลยค่ะใส่มาให้ทั้งเครื่องในหมู/หมูแผ่น/หมูบด แต่ใครทานลูกชิ้นเขาก็มีให้นะคะแต่เราเป็นคนไม่ค่อยชอบทานลูกชิ้นเท่าไหร่ก็เลยบอกว่าไม่เอา ส่วนก๋วยเตี๋ยว อีกชามเป็นเส้นเล็กแห้ง เครื่องใน หมูแผ่น เสียดายเส้นเล็กมันติดกันไปหน่อยค่ะ แต่ก็อร่อยดี อีกชามสั่งเป็นซุปกระดูกมาทานเล่น
น้ำซุปที่นี่หอมหวานแบบไม่ได้ปรุงแต่งอะไร ให้เยอะมาก หวานแบบธรรมชาติที่ไม่ได้ใส่น้ำตาลกรวด
หอมเครื่องปรุงประเภทซอส ซีอิ๊วกลมกล่อมมาก กระดูกก็เปื่อย ร่อนอร่อยสมคำร่ำลือจริงๆค่ะ 
ร้านนี้ถ้าใครมารถยนต์ก็แนะนำให้จอดที่ถนนใหญ่ด้านหน้าตลาดนะคะแล้วก็เดินทะลุตลาดมาด้านหลัง ถ้าหลงก็ถามคนแถวนั้นดูค่ะ เพราะร้านนี้ พ่อค้าแม่ค้าที่นั่นเห็นมานั่งทานกันเยอะเลยคนเต็มร้านตลอดค่ะ